CELEX: 32010D0149
Language: lv
Date: 2010-03-09 00:00:00
Title: 2010/149/: Komisijas Lēmums ( 2010. gada 9. marts ), ar ko dalībvalstīm atļauj pagarināt pagaidu atļaujas, kuras piešķirtas jaunajai darbīgajai vielai flonikamīdam, sudraba tiosulfātam un tembotrionam (izziņots ar dokumenta numuru C(2010) 1255) (Dokuments attiecas uz EEZ)

10.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 60/24
            
         KOMISIJAS LĒMUMS
   (2010. gada 9. marts),
   ar ko dalībvalstīm atļauj pagarināt pagaidu atļaujas, kuras piešķirtas jaunajai darbīgajai vielai flonikamīdam, sudraba tiosulfātam un tembotrionam
   (izziņots ar dokumenta numuru C(2010) 1255)
   (Dokuments attiecas uz EEZ)
   (2010/149/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 1. punkta ceturto daļu,
   tā kā:
   
               (1)
            
            
               Saskaņā ar Direktīvas 91/414/EEK 6. panta 2. punktu Francija 2003. gada decembrī saņēma pieteikumu no ISK Biosciences Europe S.A. par darbīgās vielas flonikamīda iekļaušanu Direktīvas 91/414/EEK I pielikumā. Ar Komisijas Lēmumu 2004/686/EK (2) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
            
         
               (2)
            
            
               Saskaņā ar Direktīvas 91/414/EEK 6. panta 2. punktu Nīderlande 2003. gada janvārī saņēma pieteikumu no Enhold B.V. par darbīgās vielas sudraba tiosulfāta iekļaušanu Direktīvas 91/414/EEK I pielikumā. Ar Komisijas Lēmumu 2003/850/EK (3) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
            
         
               (3)
            
            
               Saskaņā ar Direktīvas 91/414/EEK 6. panta 2. punktu Austrija 2005. gada novembrī saņēma pieteikumu no Bayer CropScience AG par darbīgās vielas tembotriona iekļaušanu Direktīvas 91/414/EEK I pielikumā. Ar Komisijas Lēmumu 2006/586/EK (4) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
            
         
               (4)
            
            
               Apstiprinājums par to, ka dokumentācija ir pilnīga, bija nepieciešams, lai dokumentus varētu rūpīgi pārbaudīt un lai atbilstoši Direktīvas 91/414/EEK 8. panta 1. punkta nosacījumiem un īpaši nosacījumam par darbīgo vielu un augu aizsardzības līdzekļa detalizētu novērtējumu, ņemot vērā minētajā direktīvā noteiktās prasības, dalībvalstis uz laikposmu līdz trim gadiem varētu piešķirt pagaidu atļaujas augu aizsardzības līdzekļiem, kuru sastāvā ir attiecīgās darbīgās vielas.
            
         
               (5)
            
            
               Saskaņā ar Direktīvas 91/414/EEK 6. panta 2. un 4. punkta noteikumiem tika novērtēts, kā minētās darbīgās vielas ietekmē cilvēku veselību un vidi, ja tās izmanto tā, kā ierosina pieteikuma iesniedzēji. Ziņotājas dalībvalstis Komisijai 2005. gada 3. jūnijā iesniedza novērtējuma ziņojuma projektu par flonikamīdu, 2005. gada 9. novembrī par sudraba tiosulfātu un 2007. gada 2. februārī – par tembotrionu.
            
         
               (6)
            
            
               Pēc tam, kad ziņotājas dalībvalstis bija iesniegušas novērtējuma ziņojumu projektus, konstatēja, ka no pieteikumu iesniedzējiem jāpieprasa papildu informācija un ziņotājām dalībvalstīm šī informācija jāpārbauda un jāiesniedz novērtējums. Tāpēc dokumentācija joprojām tiek pārbaudīta, un šo novērtēšanu nebūs iespējams pabeigt termiņā, kas paredzēts Direktīvā 91/414/EEK, to lasot kopā ar Komisijas Lēmumu 2008/353/EK (5) (par flonikamīdu) un Komisijas Lēmumu 2008/56/EK (6) (par sudraba tiosulfātu).
            
         
               (7)
            
            
               Pagaidām novērtējumā nav norādīts, ka būtu iemesls tūlītējām bažām, tādēļ saskaņā ar Direktīvas 91/414/EEK 8. pantu dalībvalstīm būtu jāsniedz iespēja par 24 mēnešiem pagarināt pagaidu atļaujas, kuras izsniegtas augu aizsardzības līdzekļiem, kuri satur attiecīgās darbīgās vielas, lai varētu turpināt dokumentācijas pārbaudi. Paredzams, ka novērtēšanas un lēmuma pieņemšanas procesu attiecībā uz iespējamo flonikamīda, sudraba tiosulfāta un tembotriona iekļaušanu minētās direktīvas I pielikumā pabeigs 24 mēnešu laikā.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Dalībvalstis drīkst pagarināt pagaidu atļaujas augu aizsardzības līdzekļiem, kuru sastāvā ir flonikamīds, sudraba tiosulfāts vai tembotrions, uz laikposmu, kas beidzas vēlākais 2012. gada 31. maijā.
   2. pants
   Šis lēmums ir spēkā līdz 2012. gada 31. maijam.
   3. pants
   Šis lēmums ir adresēts dalībvalstīm.
   
      Briselē, 2010. gada 9. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 230, 19.8.1991., 1. lpp.
   
      (2)  OV L 313, 12.10.2004., 21. lpp.
   
      (3)  OV L 322, 9.12.2003., 28. lpp.
   
      (4)  OV L 236, 31.8.2006., 31. lpp.
   
      (5)  OV L 117, 1.5.2008., 45. lpp.
   
      (6)  OV L 14, 17.1.2008., 26. lpp.